rlitschk/wikidir huggingface dataset:
The Trail Beyond is de Titel vun en US-amerikaanschen Western ut dat Johr 1934 mit John Wayne in de Hööftrull. Speelbaas weer Robert N. Bradbury. Dat Dreihbook baseert op de Novell The Wolf Hunters vun James Oliver Curwood. De Film sülvst is en Remake vun den Film The Wold Hunters ut dat Johr 1926. Dreiht weer de Film an verscheden Öörd in’n US-Bundsstaat Kalifornien. De Premiere weer an’n 22. Oktober 1934 in de USA. Rod Drew kriggt vun den besten Fründ vun sien Vadder den Opdrag na Kanada to reisen. He schall dor na den Broder kieken, den he al twintig Johren nich mehr sehn hett un na sien Nichte, Felice Nesome, de inst sien Land un de Ranch arven schall. Op de Fohrt in en Tog dröpt Rod sien ollen Fründ Wabi, de bi en Pokerspeel bedrogen warrt. Bi den Striet geiht aver en Revolver los un de warrt Beschieter drapen. Rod, de dorto kummt, hülpt Wabi – gemeensom springt se ut’n Tog un neiht ut. Op de Flucht finnt se in en Blockhütt de Liek vun twee Lüüd tosamen mit en Koort, de den Weg to en Goldmien wiest. Se finnt rut, dat een vun de beiden Lieken
Svengali betekent Svengali, en fiktive Figur, de op dat Vertellsel Trilby ut dat Johr 1894 vun George du Maurier torüchgeiht, Svengali, düütsch Filmdrama ut dat Johr 1927, Svengali, US-amerikaansch Filmdrama ut dat Johr 1931, Svengali, brietsch Filmdrama ut dat Johr 1954, Svengali, US-amerikaansch Feernsehfilm ut dat Johr 1983, Svengali, US-amerikaansch Kortfilm ut dat Johr 2004, Svengali, brietsch Kummedie-Kortfilm ut dat Johr 2009. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Georges Prosper Remi (* 22. Mai 1907 in Etterbeek bi Brüssel; † 3. März 1983 in Woluwe-Saint-Lambert bi Brüssel), bekannt wurrn unner den Naam Hergé, weer en belgischen Comic-Schriever un -Tekner. Sien Pseudonym kummt vun de eersten beiden Bookstaven vun sien Vör- un Achternaam (G.R.). Wenn een de umdreihen (R.G.) un denn franzöösch utspreken deit, denn so kummt dor Hergé bi rut. Dat Wark, wo he sunnerlich bekannt mit wurrn is un wo he an'n meisten vun rutbrocht hett, sünd Les aventures de Tintin („De Aventüürs vun Tintin“). Dor hett he vun 1929 af an bit to sien Dood an schreven un tekent. Up Düütsch sünd düsse Geschichten unner den Naam „Tim und Struppi“ rutkamen. Up Platt is dor nix vun oversett wurrn. Annere Geschichten, de he schreven un tekent hett, sünd Les aventures de Jo, Zette et Jocko (up Düütsch „Jo, Jette und Jocko“), Quick et Flupke („Stups und Steppke“) un Paul et Virginie („Paul und Virginia“). Mit sien Wark hett he groden Infloot utöövt up de Comic-Kultur in Europa.
Željko Franulović (* 13. Juni 1947 up dat Eiland Korčula) is en ehmalger kroaatsch Tennisspeler, de för Jugoslawien antreden is. Nah sien Loopbahn weer he in dat Tennis-Management tätig. So is he momentan de Turnierdirekter vun dat Monte Carlo Masters Turnier. Sien hööchst Platzeeren in de Tennis-Weltranglist weer Platz 33. In sien Loopbahn, de van 1969 bit 1980 gung, hett he negen Eenzelturniere un 7 Düppelturniere wunnen. Sien gröttste Spood weer woll dat Recken vun dat Finale bi de French Open 1970, wo aber gegen Jan Kodeš verloren hett. In dat Johr dorup keem he noch mal in dat Semifinale. 1970 wunn he aber ok noch de Monte-Carlo Masters. Van 1994 bit 1997 weer he Baas vun dat kroaatsch Davis-Cup-Team. ATP-Profil (engelsch)
Lawless Range is de Titel vun en US-amerikaanschen B-Western ut dat Johr 1935 mit John Wayne in de Hööftrull. Dreiht worrn is de Film an verscheden Öörd in’n US-Bundsstaat Kalifornien. De Premiere harr he an’n 6. Juli 1936 in de USA. De Farmerjung John Middleton warrt vun sien Vadder losschickt, üm na den sien besten Fründ Hank Mason to kieken. De hett neemlich en Breef schreven, dat he Maleschen harr. Op’n Weg kummt he bi en Överfall twüschen de Fronten. De Marshal nimmt em to’n Schien fast, vunwegen dat he em as Spion anhüern will. He schall so doon, as weer he ut dat Gefängnis utbroken, üm Kuntakt to en Röverbande opnehmen to künnen. In de Stadt, in de he schickt warrt, is ok Hank Mason verswunnen, so dat John den Opdrag geern annehmen deit. Noch vördem he in de Stadt ankamen is, dröpt he op de Banditen un dat kummt to en Scheeteree. John sorgt dorför, dat en junge Fro wegrieden kann un hollt de Rövers op. Later stellt sik rut, dat de Fro de Nicht vun Mason is. Mit sien Singen un sien Gitarr kriggt de Cowboy de junge Fro gau rüm. Ann hett den inflootrieken Frank Carter
Todtshoorn (hoochdüütsch Todtshorn) is en Oort in de Gemeen Otter, in’n Landkreis Horborg, Neddersassen. De Oort is opdeelt in Groot Todtshoorn in’n Süden un Lütt Todtshoorn in’n Noorden. Todtshoorn liggt in de Lümbörger Heid. Een Kilometer in’n Süüdwesten flütt de Wümm langs. Dat Daal von de Wümm in’n Westen von Groot Todtshoorn steiht as Böver-Wümmdaal ünner Naturschuul un jüstso dat Heidmoor bi Ottermoor in’n Süden von Groot Todtshoorn. De Naveröörd sünd Haßel un Kamp in’n Noorden, Will in’n Noordoosten, Ottermoor un Wintemaur an de Chaussee in’n Süüdoosten, Wintemaur-Gäbesdörp in’n Süden, Wessloh un Host in’n Süüdwesten (de letzten veer in’n Landkreis Heidkreis), Wümmgrund un Königsmoor in’n Westen un Otter in’n Noordwesten. Todtshoorn keem an’n 11. November 1105 as Toteshorne toeerst in de Oorkunnen vör, nadem Graaf Dierk III. von Katelnborg von sien Vader Land in dat Dörp arvt harr un bi dat Stiften von dat Klooster Katelnborg dissen Besitt dat Klooster mitgeven hett. De Oort hett vör 1852 to de Vaagdie Töst in dat Amt Horborg tohöört. 1852 is de Oort in dat Amt Mesborg wesselt. Dor is he bet 1859 bleven, denn is dor dat Amt Töst von worrn. Na 1885 weer dat in’n Kreis Horborg. 1932 is dat Deel
De Samtgemeen Töst is en Samtgemeen in’n Landkreis Horborg, in de sik negen Gemenen för dat Afwickeln von de Verwaltenssaken tohoopslaten hebbt. Se hett 26.497 Inwahners (Stand 31. Dezember 2016). De Samtgemeen liggt in’n Süüdwesten von’n Landkreis Horborg an de Grenz na’n Landkreis Rodenborg un Landkreis Heidkreis. Se grenzt in’n Noorden an de Samtgemeen Hullnst, in’n Oosten an de Gemeen Bookholt un an de Samtgemeen Hanstää, in’n Süden an de Gemeen Snevern in’n Landkreis Heidkreis, in’n Süüdwesten an de Samtgemeen Fintel un in’n Westen an de Samtgemeen Zittens (de letzten beiden in’n Landkreis Rodenborg). De Samtgemeen is tohoop mit de Gemeenreform in Neddersassen an’n 1. Juli 1972 billt worrn. To de Samtgemeen höört de negen Gemenen: Duhrn Handörp Heidenau Kakenstörp Königsmoor Otter Töst Will Wist Dat Wapen von de Samtgemeen wiest op sülvern Grund acht gröne Ekenbläder ringsüm üm en lüttjer Hartschild, dat op grönen Grund en Ex un en Sweert krüüzt mit sülvern Klingen un gollen Helft wiest. De Hartschild is ut dat Wapen von Töst nahmen un de acht Ekenbläder staht för de acht annern Gemenen in de Samtgemeen. De Samtgemeen hett 1989 en Partnerschop mit Morlaàs in Frankriek slaten un 1992 mit Lubaczów in Polen. De Samtgemeen
Sternkrug is de hoochdüütsche Naam von Stiernkroog, Oort in de Gemeen Gägelow in’n Landkreis Noordwestmekelborg, Mekelborg-Vörpommern, Steernkroog, Oort in de Woiwodschop Westpommern, Polen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Stiernkroog (hoochdüütsch Sternkrug) is en lüttjen Oort mit opstunns 13 Inwahners in de Gemeen Gägelow in’n Landkreis Noordwestmekelborg, Mekelborg-Vörpommern. In’n Noordwesten von Stiernkroog liggt de Jameler Forst un in’n Süden de Tressower See. De Naveröörd sünd Jamel in’n Noorden, Gressow in’n Oosten, Käselow in’n Süüdoosten, Tressow in’n Süden, Meiersdörp un Naschendörp in’n Süüdwesten un Barendörp in’n Noordwesten. An’n 9. Juli 1931 is Stiernkroog von de Gemeen Meiersdörp-Steernkroog na de Gemeen Jamel wesselt un an’n 1. Juli 1950 tohoop mit Jamel Deel von de ne’e Gemeen Gressow worrn. De is denn 1961 ok wedder Deel von de Gemeen Gägelow worrn. Stiernkroog is evangeelsch-luthersch präägt un höört bi de Kark Gressow von de Karkengemeen Gressow-Friedrichshagen. Stiernkroog liggt an de Bundsstraat 105, de in’n Westen na Gräfsmöhlen un in’n Noordoosten över Gressow un Gägelow na Wismer löppt.
Dat Bloodbild betekent en Tosamenstellen vun wichtige Befunnen ut en Bloodproov na en sünnern Standard. Dat gifft en Överblick över de zellulären Andeelen in’t Blood un bargt Daten över de Quantität (de Mengde) un de Qualität (de Gööd) vun disse Bestanddeelen. Bito warrt mit de Morphologie ok de butere Form beschreven. Dat Bloodbild warrt normalerwies ut EDTA-Blood afleidt. Ünnerscheed warrt dorbi twüschen dat Lütte un dat grote Bloodbild. De zellulären Bestanddeelen vun’t Blood sünd e ro’en Bloodzellen (Erythrozyten), de witten Bloodzellen (Leukozyten) un de Thrombozyten oder Bloodplattken. Dat Blood vun de Minschen besteiht normalerwies bi Mannslüüd to 43 bit 50 % un bi Fronslüüd to 37 bit 45 % ut Bloodzellen. De Zellandeel an’t Samtvolumen vun de Bloodproov warrt as Hämatokrit betekent. Warrt de zellulären Bestanddeelen afscheedt (to’n Bispeel dör Zentrifugeeren blifft de Bloodfletigkeit torüch, de as Bloodplasma betekent warrt un Elektrolyten, Stollfakters un annere Plasmaproteinen bargt. Wenn man dat Blood en tiet lang stahn lett, sett en Stollreakschoon in. De Stollfakters warrt denn aktiveert un billt tosamen mit de zellulären Bestanddeelen (vör allen de Thrombozyten) en Kluten (Thrombus). Wat översteiht is dat Plasma, dat keen Stollfakters mehr bargt. Dat heet denn Bloodserum. De Angaven in de Tabell beteht sik
Walter Godefroot (* 2. Juli 1943 in Gent, Belgien) is en ehmalger belgisch Radrennfohrer un Radsportmanager. To sien aktiv Tiet wunn he tallriek Eendagsrennen un Deelstrecken in’ Spurt, as Radsportmanager wurr he besünners as Sportlicher Leiter vun dat Radsportteam Team Telekom (1992–2005) bekannt. 1964 harr Godefroot sien best Johr bi de Amateure, as he twee Deelstrecken vun de Tour de Tunisie winnen kunn - een dorvan mit dat dormalig Weltrekordstünnmiddel vun 54 km/h. Bi den Olympisch Spelen in Tokio wunn he in dat Straatenrennen den Spurt vun dat Hööftfeld un dormit de Bronzemedaille. Godefroot weer van 1965 bit 1976 Profi un wunn in disse Tiet ünner anner 10 Deelstrecken bi de Tour de France, mehrere belgisch Klassiker as ok dat Rennen Paris–Roubaix. Mehrfack geev dat bi hüm Unregelmäßigkeiten bi Kontrollen up leistungssteigernde Middel: he hett Dopingtests 1967 bi „Paris–Tours“ un 1974 bi den „La Flèche Wallonne“ verweigert, un wurr 1974 bi de Flannern-Rundfohrt wegen de Innahm vun Ritalin disqualifizeert. In’ Ansluss an sien Profikarriere weer he bi de Profiteams Ijsboerke, Capri Sonne, Lotto un Weinmann as sportlich Leiter tätig. 1992 wessel he in disse Funktschoon to dat Team Telekom, in de Johren 2004 un 2005 weer he de Team-Manager vun
Heinz „Flocke“ Flohe (* 28. Januar 1948 in Euskirchen † 15. Juni 2013 ok dor) weer en düütsch Footballspeler. Bei sien Heimatvereen TSV Euskirchen entwickel sück dat Talent vun den technisch herutragen Offensivspeler Flohe. Nahdem he all in de DFB-Jöögdmannschap speelt harr, wurr he to de Saison 1966/67 vun den Bundsligavereen 1. FC Köln anhüert. 1970 geev he sien Instand in de Düütsch Football-Natschonalmannschap för de he all tosommen 39 Lännerspelen mit 8 Doren maakt hett. För de Kölner hett he van 1966 bit 1979 329 Bundsligaspelen maakt un dorbi 77 Doren schaaten. Dornah wessel he to TSV 1860 München för de he noch 14 Spelen maakt un 4 Doren schaaten hett. An’ 1. Dezember 1979 hett Flohe dör en Foul vun den dormaligen Speler vun den MSV Duisburg, Paul Steiner, en komplizeerten Schien- un Wadenbeenbröök erleeden. Dormit weer sien Spelerloopbahn to Enn’. An de Folgen vun de Verletzung (schädigt Nerven) litt Flohe noch hüüd. De latere Versöök, Paul Steiner to verklagen, is doran scheitert, dat man Steiner kien "Afsicht" nahwiesen kunn. Nahderhand weer he noch Co-Trainer in Köln un van 1981 bit 1991 Trainer bi TSC Euskirchen. Flohe wurr all 1992 an’t Hart opereert un muss sück an’ 7.
North by Northwest is de Titel vun en US-amerikaanschen Speelfilm vun Alfred Hitchcock ut dat Johr 1959. De Thriller tellt to de bekannsten Warken vun Hitchcock un gellt as een vun de eersten Actionfilmen in de Filmhistorie. De Hööftrull weer mit Cary Grant besett, de hier to’n letzten mol mit Hitchcock tosamenarbeit hett. De New Yorker Fackmann för Warf, Roger Thornhill, warrt een Namiddag wiel en Drapen mit Gewarfslüüd in en Hotel vun twee Lüüd mit Wapen affungen, as he op’n Weg na en Telefonzell is. Ogenschienlich hollt de beiden Verbrekers em för George Kaplan, den se vörher an’t Telefon ropen laten hebbt. Se steekt em in en Auto un bringt em na en Villa buten de Stadt, woneem he an de Infohrt den Naam Townsend lest. Dor warrt he vun en Mann, de sik nich wieter vörstellt, opfoddert, mit jem de koopereren. Dat lehnt Thornhill af, vunwegen dat he gor nich weet, wat de Lüüd egentlich vun em wüllt. De Rövers glöövt em nich, as he jümmer wedder vertellt, dat he gor nich disse Kaplan is. Opletzt geevt se Thornhill ünner Dwang Whisky to drinken bit he besopen is, sett em in en Auto un versöökt em dör en
Clarke Currie Scholes (* 25. November 1930 in Detroit, Michigan; † 5. Februar 2010 ok dor) weer en US-amerikaansch Swemmsportler. Scholes hörr dat College-Team vun de Michigan State University an. He wurr bi de Olympisch Spelen 1952 in Helsinki Olympiasieger över 100 m Freestil. 1955 wunn he bi de Panamerikaansch Spelen twee wiedere Goldmedaillen. 1980 wurr he in de International Swimming Hall of Fame upnommen. Clarke Scholes in de International Swimming Hall of Fame (engelsch)
Sir Richard Stone (* 30. August 1913 in London as John Richard Nicholas Stone; † 6. Dezember 1991 in Cambridge) weer britisch Ökonom. Richard Stone wurr 1978 to'n Ridder slahn un kreeg 1984 den Nobelpries für Wertschapswetenschapen för sien bahnbrekend Leistungen bi de Entwicklung vun volkswertschaplich Gesamtrekenssystemen, wodör he de Grundlaag vun de empirisch Wertschapsanalyse radikal verbetert hett. Richard Stone weer dreemal verheiraadt un harr mit sien letzt Frau en Dochter. Richard Stone up de Sieden vun den Nobelpries (engelsch) DNB-Katalog Personennaamdatei
Bloodagar warrt in de Mikrobiologie as Nehrbodden insett för Mikroorganismen, de dat Blood vun Söögdeerten to’n Wassen bruukt. De Nehrbodden besteiht to 5 bit 10 % ut defibrineert Blood un gifft de Mööglichkeit sünnere Klassen vun Krankmakers natowiesen un de hämolyseren Egenschoppen vun antüchte Bakterien (to’n Bispeel Streptokokken) to beoordelen. Normalerwies warrt dorto Schaap- oder Peerblood nahmen, in enkelte Fäll ok dat Blood vun Swien oder Kaninken. Roor is de Bruuk vun Blood vun’n Minschen. α-Hämolyys (Vergrönen): De Bakterien produzeert keen Hämolysinen un laat op Bloodagar en Rebeet vun gröönliche Farv entstahn, de nich vun en echt Hämolyys kummt, man vun den Verlust vun Kalium in de ro’en Bloodkörpers. De Redukschoon vun’t Hämoglobin to Biliverdin sorgt för de gröne Klöör. Dor sünd aver noch hele Erythrozyten antofinnen. β-Hämolyse: De Bakterien produzeert Streptolysin O oder S un sünd vun en kloor Hämolyysrebeet ümgeven. Dat Hämoglobin warrt dorbi vullstännig afboet, so dat sik dat hier üm en echte Hämolyys hannelt. γ-Hämolyse: Disse Bakterien wiest gor keen Hämolyysverhollen. De Kaakbloodagar (ok: Schokoladenagar) is en Afoort vun’n Bloodagar, bi de de Agar kort op 80 °C hitt maakt warrt. Dordör kummt dat to en Lyys vun de Erythrozyten, de Hämin un NAD in den
En Stuntman [ˈstʌntmən] (Mehrtall Stuntmen [ˈstʌntmən], engelsch för een, de gefährliche Tricks vörföhrt) is dat Double vun en Filmschauspeler, de för em in sien Rull inspringt, wenn swore oder gefährliche Szenen dreiht warrn schüllt. Man seggt, dat de Stunt in’n Zirkus boren weer. In de Anfangstiet vun’n Film hebbt eenige Schauspelers, as to’n Bispeel Buster Keaton, de gefährlichen Szenen sülvst speelt. Later weern dorför Doubles insett, de sik dormit sünners utkennt, man tomeist eher unbekannt in’n Achtergrund bleven sünd. Blots wenige Stuntlüüd sünd sülvst ok bekannt un beropen worrn, as de düütsche Arnim Dahl. De Hööftopgaav vun en Stuntman is dat Doubeln vun Schauspelers in gefährliche Szenen. En Stuntman is nich to verwesseln mit en Pyrotechniker, Kulissenboer oder SFX-Techniker, ok wenn Stuntmen deelwies ok veel Weten ut disse Rebeden mitbringt. De gröttste Deel vun de Arbeit to en Stunt is dat Planen un Vörbereiten, wobi systemaatsch all Risiken utslaten warrn mööt. De Bundsverband vun de düütschen Stuntlüüd e.V. hett 2010 to’n eersten mol Beroopsbiller för de Beroopsgrupp utarbeit. De Beroopsbeteken sünd nich schuult, se hebbt aver den Charakter vun en Leddbild un schüllt intern un extern en Kennteken för en Mindstmaat an Sekerheit un Gööd vun de Arbeit vun Stuntmen
Bernard Thévenet (* 10. Januar 1948 in Saint-Julien de Civry) is en ehmalger franzöösch Radrennfohrer. Thévenet wurr Midden vun de 1970er Johren to’n franzööschen Radsportler Nummer 1. In dat Johr 1973 belegg he bi de Tour de France den tweeten Platz achter Luis Ocaña Pernía, 1974 full he bi de Tour wegen Krankheit ut. Berühmt is Thévenet för sien Angreep up Eddy Merckx an’ Col d’Izoard bi de Tour de France 1975. Merckx, de to dissen Tietpunkt mir Rüggproblemen un den Folgen vun en Fuustslagg vun en Fan to kämpen harr, hett dorgegen ankämpt, verlor aber de Führung an Thévenet un kunn de ok dornah nich torüch halen. Thévenet wunn de Tour un dormit weer de Vörherrschap vun Merckx, de in de Johren 1969-74 insgesamt fiev Mal wunne harr, to Enn’. Thévenet kunn 1977 sien Spood bi der Tour de France wedderhalen. Neben völ lüttgere Rennen wunn Thévenet ünner annern ok de Tour de Romandie 1972, de Katalonien-Rundfohrt 1974, de Tour du Haut-Var 1977 as ok de Dauphiné Libéré in de Johren 1976 un 1977. 1975 wurr he vun de Sportzeitung L’Équipe to’n Sportler vun dat Johr vun Frankriek wählt. 1981 hett Thévenet sien aktiv Radsportkarriere afslooten. Thévenet wurr 1977
The Levellers sünd en Musikgrupp ut England, de musikaalsche Elementen ut Rock un Punk mit traditschonelle Folkmusik vermischen doot. Grünnt weern The Levellers in’t Johr 1988 in Brighton vun Jeremy Cunningham (Bass), Charlie Heather (Slagtüüch, Percuccion) un Mark Chadwick (Singer, Gitarr). Se hebbt sik Jon Sevink dorto halt, de de Fidel speel. De Naam vun de Grupp speelt op de engelsche demokraatsche Bewegen vun de Levellers an, de dat Mitt vun’t 17. Johrhunnert geev. Jemehr Leder sett sik faken kritisch mit den Tostand vun de Sellschop in’t Vereenigte Königriek un allgemeen sellschoppliche Entwickeln ut’nanner. Mit jemehr tweet Album Levelling the Land harrn se Anfang vun de 1990er Johren groten Spood. Dat Album hett sik to en Bestseller entwickelt un kemen in de britischen Album-Charts bit op den 14. Platz, ofschoonst se op en Independent-Label weern. De Grupp hett all de Johren regelmatig ne’e Albums rutbröcht, ok wenn se twüschen dör mol en Poos inleggt harrn. Ok vundaag sünd noch all Liddmaten ut de Anfangstiet dorbi. 1990: A Weapon Called the Word 1991: Levelling the Land 1992: See Nothing, Hear Nothing, Do Something 1993: Levellers 1995: Zeitgeist 1996: Headlights, White Lines, Black Tar Rivers 1997: Mouth to Mouth 1998: One Way
Trikot betekent Trikot, en Binnmuster vun Maschenworen as ok de Stoff, de dorut tostannen kummt, Trikot, en Stück Kledaasch ut elastischen Stoff, dat drang anliggt, Trikot, en Sporthemd, dat faken ok de Tohöörigkeit to en Mannschop wiest. Kiek ok bi: Tricot. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Trikot (frz. tricot, to: tricoter „knütten“) is en Sporthemd, dat in’n Sport tomeist in sünnere Klören utföhrt is. In’n Mannschopssport wiest dat Trikot faken en Tall (tomeist op’n Rüch) un den Naam vun den Speler. De sünnern Klören wiet dorbi denn de Tohöörigkeit to en Mannschop oder to en Sportvereen. Dat Trikot warrt bi’n Wettstriet dragen un is dorüm – sünners in’n Profisport – as en Oort Deenstkledaasch to sehn. In de meisten Fäll bargt en Trikot lange Arms. De Klören vun Mannschopstrikots sünd normalerwies eenheitlich. Utnahmen gifft dat aver för sünnere Speelpositschonen, as to’n Bispeel de Doorhöder vun Ballsportorden as bi’n Handball oder Football, de en sünner’t Doorhödertrikot hebbt. Bito warrt Trikots in verbreedte Spitzensportorden geern as Warfdräger bruukt (Trikotwarf). Över den egentlichen Sportbedrief rut warrt Trikot ok as Fan-Artikels in’n Sinn vun’t Merchandising verköfft. Fans teht jem denn an, üm dormit de Sympathie för en Verein to wiesen. Dat Trikot hett dormit nich blots en eenfacke Funkschpoon as Kledaasch, man is ok in verscheden Hensicht en Dräger vun Tekens. Trikots warrt wiest nich blots de Liddmaten vun en Mannschop ut, se warrt ok in sünnere Klören för Schieds- un Lienenrichters bruukt, de dordör beter to kennen sünd.
Augsborg is en kreisfree Grootstadt in’ Süüdwesten vun Bayern. De Universitätsstadt is Seet vun de Regeeren vun Schwaben as ok Seet vun den Bezirk Schwaben un vun dat Landratsamt Augsborg. Augsborg wurr 1909 to en Grootstadt un is hüüd mit rund 270.000 Inwahner nah München un Nürnbarg de dartgröttste Stadt in Bayern. De Ballungsruum Augsborg steiht bezüglich Bevölkerung un Wertschapskraft in Bayern glieksam an dart Stäe un is Deel vun de överordnet Planungsregion Augsborg, in de etwa 830.000 Menschen leven. De Naam vun de Stadt geiht up de röömsch Provinzhööftstadt Augusta Vindelicorum (ok Augusta Vindelicum) torüch, de 15 v. Chr. Ünner den röömschen Kaiser Augustus as Röömsch Militärlager (Castra) grünnd wurr. Dormit hörrt de „Fuggerstadt“ to de öldst Städer in Düütschland. Augsborg is de eenzig düütsch Stadt mit en eegen gesettlich Fierdag, dat Augsborger Hooch Freedensfest, dat jedes Johr an’ 8. August fiert wurrd. Ulrich Biesinger (1933-2011) Footballnatschonalspeler Bertolt Brecht (1898-1956) Dramatiker un Lyriker Rudolf Diesel (1858-1913) Ingenieur ut Utfinner Hans Karl von Euler-Chelpin (1873-1964) Chemiker un Nobelpriesdräger Jakob Fugger de Riek (1459-1525) Koopmann un Bankier Helmut Haller (1939-2012) Footballnatschonalspeler Philipp Kohlschreiber (* 1983) Tennisspeler Ernst Lehner (1912-1986) Footballnatschonalspeler Jürgen Möllemann (1945-2003) Politiker un Bundsminister Erhard Wunderlich (1956-2012) Handballnatschonalspeler Gunther
Rainbow Valley is de Titel vun en US-amerikaanschen Western ut dat Johr 1935. In den B-Movie hett John Wayne de Hööftrull speelt, Speelbaas weer Robert N. Bradbury. De Premiere weer an’n 15. März 1935 in de USA. John Martin (in de düütsche Faten: Chris Morell) is op’n Weg na Rainbow Valley as he den ollen George Hale dröpt, de mit sien Auto de Post transporteert. John kummt em to Hülp, as he vun veer Lüüd överfallen warrt. Siet de Straat bi en Unweder dör en Eerdrutsch ünnerbroken worrn is, is de Oort meist vun de Butenwelt afsneden. Dat nütt en Bande ut, de den Neebo vun de Straat jümmer wedder hinnern deit. John, de sik ogenschienlich to wehren weet, warrt vun de Lüüd in Rainbow Valley beden, den Stratenbo vöran to bringen – en Opgaav, de he geern annimmt. Togliek sett de Börgers en Bittschrift an den Gouverneur op, in de se üm Hülp gegen de Bande beden doot. Man, disse Bittschrift warrt vun de Verbrekers affungen un ännert. Jemehr Baas, Butch Galt, sitt neemlich in’t Gefängnis un warrt op de Petitschoon hen freelaten. As Butch vun John sien Arbeit höört, versöcht he em op sien Siet to bringen, vunwegen